Rachete rusești, componente americane: producătorii de peste ocean neagă orice implicare
Rusia a lansat mii de rachete pe teritoriul ucrainean în ultimii doi ani, astfel că, trupele Kievului au avut timp să le demonteze și analizeze. Rezultatul este unul surprinzător: rușii încă fac rost de componente interzise, chiar de la cel mai important aliat al ucrainenilor.

Rachetele de croazieră Iskander-K au semănat teroare în Ucraina, unde au făcut numeroase victime printre civili. Rămășițele culese după ce și-au atins ținta sau au fost doborâte de apărarea antiaeriană ucraineană au fost colectate și analizate într-un laborator special din Kiev.